Diari Oficial de la Generalitat Valenciana


Sumari del DOGV 7189, del 10-01-2014 (2013/12475)

ORDE 38/2013, de 13 de desembre de 2013, de la Conselleria d'Economia, Indústria, Turisme i Ocupació, de modificació de l'Orde de 6 d'abril de 2009, de la Conselleria d'Economia, Hisenda i Ocupació, per la qual es crea el fitxer informatitzat denominat Gestió Administrativa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/12/13/38/dof/vci/html**

### Dades del document

Número de DOGV
:   7189

Data del DOGV
:   10-01-2014

Secció del DOGV
:   I. DISPOSICIONS GENERALS

Número del document
:   2013/12419


Data del document
:   13-12-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * legislació
    * base de dades
    * dades personals
    * administració regional

ORDE 38/2013, de 13 de desembre de 2013, de la Conselleria d'Economia, Indústria, Turisme i Ocupació, de modificació de l'Orde de 6 d'abril de 2009, de la Conselleria d'Economia, Hisenda i Ocupació, per la qual es crea el fitxer informatitzat denominat Gestió Administrativa. [2013/12010]  
La Llei Orgànica 15/1999, de 13 de desembre, de Protecció de Dades de Caràcter Personal establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució Espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
  
L'article 20 de la Llei Orgànica 15/1999, de 13 de desembre i l'article 52.1 del Reial Decret 1720/2007, de 21 de desembre, pel qual s'aprova el reglament de desplegament de la llei orgànica esmentada, establixen que la creació, modificació o supressió dels fitxers de les administracions públiques només podrà fer-se per mitjà d'una disposició general publicada en el Boletín Oficial del Estado o en el diari oficial corresponent.  
Per la seua banda, els articles 52, 53 i 54 del Reial Decret 1720/2007, de 21 de desembre, establixen la forma i el contingut que ha de revestir la disposició o l'acord de creació, modificació o supressió de fitxers, així com la manera en què es procedirà a la notificació i inscripció de fitxers al Registre General de Protecció de Dades.   
Per l'Orde de 6 d'abril de 2009, de la Conselleria d'Economia, Hisenda i Ocupació, es va crear el fitxer informatitzat denominat Gestió Administrativa, la finalitat i l'ús del qual queden descrits en l'annex I com a «Fitxer per a la gestió administrativa dels tràmits del personal del Servef, provisió de llocs del personal i control horari, gestió pressupostos i comptabilitat, registre d'entrada - eixida».  
  
Per part d'esta conselleria es considera necessari procedir a l'actualització del fitxer Gestió Administrativa, incorporant a este noves dades que faciliten la gestió de personal, com són l'adreça de correu electrònic, l'empremta digital dels treballadors sobre els quals té obligació d'exercir el control horari, les persones o col·lectius de què es pretén obtindre dades de caràcter personal, així com el sistema de tractament de les dades de caràcter personal. Tot això a fi d'assegurar el compliment degut del que disposa la legislació sobre protecció de dades de caràcter personal.  
Per tot el que antecedix, d'acord amb el que establix l'article 28.e) de la Llei 5/1983, de 30 de desembre, del Consell, i d'acord amb el Consell Jurídic Consultiu  
  
ORDENE  
  
Article únic. Modificacions  
Es modifiquen l'apartat 4. Persones o col·lectius de què es pretén obtindre dades de caràcter personal, i l'apartat 6. Estructura bàsica del fitxer automatitzat, de l'annex I de l'Orde de 6 d'abril de 2009, per la qual es crea el fitxer informatitzat denominat Gestió Administrativa, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, la nova redacció de la qual passa a ser la que figura en l'annex.  
  
  
DISPOSICIÓ ADDICIONAL  
  
Única. Limitació del gasto  
La implementació i el posterior desplegament d'esta orde no podrà tindre cap incidència en la dotació de tots i cada un dels capítols de gasto assignat a l'esmentada conselleria, en la seua data de publicació, i en tot cas haurà de ser atés amb els mitjans personals i materials de la conselleria competent per raó de la matèria.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 13 de desembre de 2013  
  
El conseller d'Economia, Indústria, Turisme i Ocupació,  
MÁXIMO BUCH TORRALVA  
  
  
ANNEX I  
Nova redacció dels apartats 4 i 6   
  
4. Persones o col·lectius de què es pretén obtindre dades de caràcter personal:  
Personal que preste els seus servicis en el SERVEF i tercers.  
6. Estructura bàsica del fitxer automatitzat:  
6.1. Dades especialment protegides:  
- Salut  
6.2. Dades de caràcter identificatiu:  
- DNI/NIF  
- Número SS/mutualitat  
- Nom i cognoms  
·Patró de l'empremta digital de mà dreta i de mà esquerra, dels treballadors sobre els quals té obligació d'exercir el control horari  
  
- Telèfon  
- Adreça  
·Correu electrònic  
6.3. Dades de característiques personals:  
- Estat civil  
- Dades de família  
- Data de naixement  
- Edat  
- Sexe  
- Nacionalitat  
- Edat  
- Llengua materna  
6.4. Dades acadèmiques i professionals:  
- Formació, titulacions  
6.5. Dades economicofinanceres i d'assegurances:  
- Crèdits, préstecs i avals  
- Dades bancàries  
- Dades econòmiques de nòmina  
6.6. Dades de transaccions:  
?Transaccions financeres  
- Sistema de tractament: mixt


Còpia Permalink ELI